b'\n_START_ARTICLE_\nMusoles\n_START_SECTION_\nHist\xc3\xb2ria\n_START_PARAGRAPH_\nProcedents d\'una estirp de cavallers del Principat de Catalunya, el seu llinatge a Val\xc3\xa8ncia t\xc3\xa9 el seu origen en la_NEWLINE_conquesta del regne per Jaume I el Conqueridor. Despr\xc3\xa9s de la conquesta, una de les branques de la fam\xc3\xadlia s\'instal\xc2\xb7l\xc3\xa0 a Benifair\xc3\xb3 de les Valls, possiblement als inicis del segle XVII consolidant-se com una de les principals fam\xc3\xadlies de la comarca del Camp de Morvedre. En aquesta localitat varen ocupar els principals c\xc3\xa0rrecs municipals al llarg dels segles XVIII i XIX.  Aconseguiren un gran ascens social a l\'ombra dels Vives de Canyam\xc3\xa0s, senyors de Faura i Benifair\xc3\xb3 de les Valls, treballant com a administradors dels b\xc3\xa9ns del senyoriu. En 1965 els tres descendents d\'aquesta branca dels Musoles (amb un membre de la branca de la ciutat de Val\xc3\xa8ncia) esdevingueren entre els set principals propietaris del t\xc3\xa9rme de Benifair\xc3\xb3 de les Valls._NEWLINE_Durant la Guerra de Successi\xc3\xb3 Espanyola, va destacar la figura de Jorge Musoles, terratinent i alferes del Rei, que va influir de manera determinant en que las villes de la jurisdicci\xc3\xb3 de Morvedre optaren per la causa de Felip V._NEWLINE_En 1739, Joan Bautista Musoles va adquirir una pla\xc3\xa7a de regidor a l\'Ajuntament de Val\xc3\xa8ncia, que els seus descendents conservaren fins a la caiguda de l\'Antic R\xc3\xa8gim. Figura destacada de la fam\xc3\xadlia fou tamb\xc3\xa9 el seu fill primog\xc3\xa8nit, Felip Musoles, magistrat de l\'Audi\xc3\xa8ncia d\'Arag\xc3\xb3, de l\'Audi\xc3\xa8ncia de Val\xc3\xa8ncia, O\xc3\xafdor i Diputat a les Corts. Per ocupar ell la magistratura, el seu germ\xc3\xa0, Salvador Musoles, se\'n va fer c\xc3\xa0rrec de la regidoria de Val\xc3\xa8ncia. El 29 de setembre de 1778, el rei Carles III d\'Espanya va concedir el t\xc3\xadtol de Bar\xc3\xb3 de Campo-Olivar a Bartolom\xc3\xa9 Musoles i Pastor, fill de Felip Musoles, O\xc3\xafdor de l\'Audi\xc3\xa8ncia de Castella. La denominaci\xc3\xb3 del t\xc3\xadtol correspon\xc3\xada al d\'una extensa finca, propietat de la fam\xc3\xadlia, a Campo-Olivar, al municipi de Godella, pr\xc3\xb2xim a Val\xc3\xa8ncia. Els Musoles varen estar vinculats tamb\xc3\xa9 a Mislata, senyoriu que va passar per molts hereus des de 1748 en qu\xc3\xa8 fou venut pel comte d\'Aranda. Per extinci\xc3\xb3 de la l\xc3\xadnia directa, el senyoriu i el t\xc3\xadtol de Bar\xc3\xb3 de Mislata i La Moreria va passar al bar\xc3\xb3 de Campo-Olivar en el segle XIX. Durant aquesta \xc3\xa8poca Diego Musoles Arramendia fou elegit diputat a les Corts espanyoles, en 1871._NEWLINE_Fernando Maria Musoles Mart\xc3\xadnez-Curt \xc3\xa9s l\'actual Bar\xc3\xb3 de Campo-Olivar, des de l\'onze de mar\xc3\xa7 de 1994, any en qu\xc3\xa8 succeir  a son pare, el bar\xc3\xb3 Fernando Mar\xc3\xada Musoles Barber (1917-1989). Balbino Musoles Fr\xc3\xadgola \xc3\xa9s l\'actual Bar\xc3\xb3 de Mislata i La Morer\xc3\xada, des de 1978, any en qu\xc3\xa8 va succeir al seu germ\xc3\xa0 Jos\xc3\xa9 Mar\xc3\xada Musoles Fr\xc3\xadgola.\n_START_SECTION_\nEl palau del Bar\xc3\xb3 de Campo-Olivar\n_START_PARAGRAPH_\nA la ciutat de Val\xc3\xa8ncia, els Musoles s\'assolaren des del segle XVIII en una mansi\xc3\xb3 d\'inspiraci\xc3\xb3 barroca situada al carrer Governador Vell. A la segona meitat del segle XIX es va realitzar una important intervenci\xc3\xb3, de la que destaquen les seves fa\xc3\xa7anes. A l\'interior del palau hi havia un ampli vest\xc3\xadbul amb zona de carruatges, s\xc3\xb2cols de cer\xc3\xa0mica, i l\'escala amb balustrada de fusta i ferro del segle XVIII. A la planta principal es pujava per l\'escala de m\xc3\xa1rbre il\xc2\xb7luminada per una claraboia. En la planta noble es varen disposar quatre salons. En la fa\xc3\xa7ana lateral es trobava el jard\xc3\xad. _NEWLINE_La casa va ser enderrocada als anys 1960 del segle XX.\n_START_SECTION_\nEl castell-mas de Sant Ferran\n_START_PARAGRAPH_\nA Campo-Olivar, al t\xc3\xa9rme municipal de Godella, Fernando Musoles i Arramend\xc3\xada, Bar\xc3\xb3 de Campo-Olivar i de Mislata i La Morer\xc3\xada, va manar la construcci\xc3\xb3 en 1864 del Castell-Mas de Sant Ferran, amb pedra encintada, porta de mig punt i finestra als laterals, entre dos torres. El castell formava part del conjunt del Mas de Sant Ferran.\n_START_SECTION_\nLlu\xc3\xads Guarner\n_START_PARAGRAPH_\nMembre d\'aquesta fam\xc3\xadlia fou tamb\xc3\xa9 el poeta valenci\xc3\xa0 Llu\xc3\xads Guarner P\xc3\xa9rez i Musoles (1906-1986), oncle del professor Manuel Sanchis i Guarner. Fou l\'\xc3\xbaltim membre de la fam\xc3\xadlia propiet\xc3\xa0ria d\'una de les dues cases pairals dels Musoles a Benifair\xc3\xb3 de les Valls, que va heretar de sa mare. Avu\xc3\xad \xc3\xa9s propietat de Bancaixa/fundaci\xc3\xb3 Bankiai \xc3\xa9s coneguda com a "Casa Guarner", espl\xc3\xa8ndid llegat del Sr. Guarner a la seva terra, "Les Valls", i a la cultura.L\'altra, colindant i germana en la seva construcci\xc3\xb3, \xc3\xa9s encara de propietat particular, anomenada "Casa Mussoles".\n_START_SECTION_\nBonilla: una saga de ginec\xc3\xb2legs\n_START_PARAGRAPH_\nTamb\xc3\xa9 pertanyen a aquesta fam\xc3\xadlia una eminent saga de ginec\xc3\xb2legs espanyols que va iniciar en 1918 el doctor i catedr\xc3\xa0tic Miguel Mart\xc3\xad Pastor, i continuaren Francisco Bonilla Mart\xc3\xad, nebot de l\'anterior, el seu fill, Fernando Maria Bonilla-Musoles i el doctor Francisco Bonilla Bartret, fill de l\'anterior.'